
ŠAKIŲ RAJONO SAVIVALDYBĖS TARYBA

SPRENDIMAS

DĖL rajono SAVIVALDYBĖS TARYBOS 2012 M. rugsėjo 27 D. SPRENDIMO NR. T-309 ,,DĖL VIEŠOSIOS ĮSTAIGOS ŠAKIŲ GREITOSIOS MEDICINOS PAGALBOS STOTIES TEIKIAMŲ MOKAMŲ PASLAUGŲ KAINŲ NUSTATYMO“ paKEITIMO 

2014 m. lapkričio 27 d. Nr. T-373 

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymu, Lietuvos Respublikos Vyriausybės 2013 m. birželio 26 d. nutarimu Nr. 604 patvirtintu Nacionaliniu euro įvedimo planu ir atsižvelgdama į viešosios įstaigos Šakių greitosios medicinos pagalbos stoties direktoriaus 2014 m. spalio 20 d. raštą Nr. 8-64, rajono savivaldybės taryba n u s p r e n d ž i a:


1. Pakeisti rajono savivaldybės tarybos 2012 m. rugsėjo 27 d. sprendimo Nr. T-309 „Dėl viešosios įstaigos Šakių greitosios medicinos pagalbos stoties teikiamų mokamų paslaugų kainų tvirtinimo“ 1 punktą ir jį išdėstyti taip: 

,,1. Nustatyti viešosios įstaigos Šakių greitosios medicinos pagalbos stoties teikiamų mokamų paslaugų kainas:



1.1. Paciento pervežimo greitosios medicinos pagalbos automobiliu 1 kilometro kainą – 0,59 Eur.


1.2. Greitosios medicinos pagalbos brigados budėjimo renginių ir švenčių metu organizatorių prašymu 1 valandos kainą – 19,11 Eur.“



2. Nustatyti, kad sprendimas įsigalioja euro įvedimo Lietuvos Respublikoje dieną.
Savivaldybės meras




Juozas Bertašius

